Vail arrangerer en konfrontasjon med Stampler under rettssaken ved å komme med flere hint om erkebiskopens pedofili, samt at Stampler har flere personligheter. Han leverer også filmen til Venable, vel vitende om at hun vil bruke dette som bevis for Stamplers motiv. Med Stampler i vitneboksen kommer Vail med spørsmål om overgrep som Stampler opplevde hos erkebiskopen, og under Venables kryssforhør kommer plutselig Roy frem i åpen rett. Han angriper Venable og truer med å brekke nakken hennes. Stampler blir straks tatt tilbake til en celle av fengselsvaktene. En dommer (Alfre Woodard) avviser videre rettssak og finner Stampler ikke skyldig på grunn av sinnssykdom, og bestemmer at Stampler skal sendes til et mentalsykehus. Venable får sparken, fordi hun tapte saken.